«Կխնդրեի մեր կառավարությանը, սպորտի ղեկավարությանը, որ սամբոյի նկատմամբ ավելի ուշադիր լինեն: Ուշադիր են, շնորհակալ ենք եղած ուշադրության համար, բայց մենք, լինելով ոչ օլիմպիական մարզաձեւ, միջազգային հարթակներում՝ աշխարհի, Եվրոպայի առաջնություններից բերում ենք ոսկե եւ արծաթե մեդալներ, հայոց եռագույնը բարձրացնում ենք եւ հիմնը հնչեցնում ենք, իսկ մեր մարզիկները, ի տարբերություն օլիմպիական մարզաձեւերով զբաղվողների, մի քիչ ավելի վատ սոցիալական պայմաններում են եւ այդքան չեն խրախուսվում, ինչպես այլ սպորտաձեւերը ներկայացնողները: Միջազգային հարթակից բերած ոսկե մեդալը պետք է հավասար լինի բոլորին: Բոլորը պետք է հավասար լինեն»,- ասաց նա: